b'\n_START_ARTICLE_\nZveza svobodnih sindikatov Slovenije\n_START_PARAGRAPH_\nZveza svobodnih sindikatov Slovenije (ZSSS) je neprofitna, prostovoljna in demokrati\xc4\x8dna organizacija, neodvisna od politi\xc4\x8dnih strank, parlamenta, vlade in verskih skupnosti. Osnovana je bila 7. aprila 1990 ob razpadu enostrankarskega sistema v Sloveniji. Danes zdru\xc5\xbeuje 23 sindikatov dejavnosti iz razli\xc4\x8dnih sektorjev celotne Slovenije. Zaradi svoje reprezentativnosti na ravni dr\xc5\xbeave zveza aktivno sodeluje v ekonomsko-socialnem svetu, kjer skupaj z delodajalci in vlado usklajuje predloge zakonov in drugih pomembnih podzakonskih aktov ter dokumentov.'